CELEX: 32015D1894
Language: fi
Date: 2015-10-05 00:00:00
Title: Neuvoston päätös (EU) 2015/1894, annettu 5 päivänä lokakuuta 2015, Euroopan yhteisön ja Kap Verden tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Kap Verden tasavallan välisen pöytäkirjan tekemisestä

22.10.2015   
            
            
               FI
            
            
               Euroopan unionin virallinen lehti
            
            
               L 277/4
            
         NEUVOSTON PÄÄTÖS (EU) 2015/1894,
   annettu 5 päivänä lokakuuta 2015,
   Euroopan yhteisön ja Kap Verden tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Kap Verden tasavallan välisen pöytäkirjan tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 6 kohdan a alakohdan ja 218 artiklan 7 kohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:
   
               (1)
            
            
               Neuvosto on 19 päivänä joulukuuta 2006 antamallaan asetuksella (EY) N:o 2027/2006 (1) hyväksynyt Euroopan yhteisön ja Kap Verden tasavallan välisen kalastuskumppanuussopimuksen, jäljempänä ’sopimus’, tekemisen. Kumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn Euroopan unionin ja Kap Verden tasavallan välisen pöytäkirjan (2) voimassaolo on lakannut 31 päivänä elokuuta 2014.
            
         
               (2)
            
            
               Unioni on neuvotellut Kap Verden tasavallan kanssa sopimukseen uuden pöytäkirjan, jäljempänä ’pöytäkirja’, jolla unionin aluksille myönnetään kalastusmahdollisuuksia kalastusalueella, joka kuuluu Kap Verden tasavallan suvereniteettiin tai lainkäyttövaltaan kalastuksen osalta kuuluvalla kalastusalueella.
            
         
               (3)
            
            
               Neuvosto on päätöksellä 2014/948/EU (3) antanut luvan allekirjoittaa pöytäkirja sekä soveltaa sitä väliaikaisesti, tämän kuitenkaan vaikuttamatta sen tekemisen myöhempään päätökseen saattamiseen.
            
         
               (4)
            
            
               Sopimuksella on perustettu sekakomitea, jonka tehtävänä on valvoa sopimuksen soveltamista. Lisäksi sekakomitea voi pöytäkirjan mukaisesti hyväksyä tiettyjä siihen tehtäviä muutoksia. Näiden muutosten hyväksymisen helpottamiseksi Euroopan komissio olisi tietyin edellytyksin valtuutettava hyväksymään ne noudattaen yksinkertaistettua menettelyä.
            
         
               (5)
            
            
               Pöytäkirja olisi hyväksyttävä,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisön ja Kap Verden tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehty Euroopan unionin ja Kap Verden tasavallan välinen pöytäkirja.
   2 artikla
   Neuvoston puheenjohtaja tekee unionin puolesta pöytäkirjan 16 artiklassa määrätyn ilmoituksen.
   3 artikla
   Valtuutetaan komissio tämän päätöksen liitteessä sekä sopimuksen 9 artiklassa vahvistettujen määräysten ja edellytysten mukaisesti hyväksymään unionin puolesta muutokset, jotka sekakomiteassa tehdään pöytäkirjaan.
   4 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 5 päivänä lokakuuta 2015.
      
         
            Neuvoston puolesta
         
         
            Puheenjohtaja
         
         N. SCHMIT
      
   
   
      (1)  Neuvoston asetus (EY) N:o 2027/2006, annettu 19 päivänä joulukuuta 2006, Euroopan yhteisön ja Kap Verden tasavallan välisen kalastuskumppanuussopimuksen tekemisestä (EUVL L 414, 30.12.2006, s. 1).
   
      (2)  EUVL L 181, 9.7.2011, s. 2.
   
      (3)  Neuvoston päätös 2014/948/EU, annettu 15 päivänä joulukuuta 2014, Euroopan yhteisön ja Kap Verden tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Kap Verden tasavallan välisen pöytäkirjan allekirjoittamisesta Euroopan unionin puolesta ja sen väliaikaisesta soveltamisesta (EUVL L 369, 24.12.2014, s. 1).
   
      LIITE
      
         Valtuutuksen laajuus ja sekakomiteassa esitettävän unionin kannan esittämistä koskeva menettely
      
      
                  1.
               
               
                  Komissio valtuutetaan neuvottelemaan Kap Verden tasavallan kanssa ja, edellyttäen että se on tarpeen ja että noudatetaan tämän liitteen 3 kohtaa, hyväksymään pöytäkirjaan tehtävät muutokset, jotka koskevat seuraavia kysymyksiä:
                  
                              a)
                           
                           
                              kalastusmahdollisuuksien tarkistaminen, taloudellisen korvauksen suhteutettu mukauttaminen ja tarvittavien muutosten tekeminen pöytäkirjan 5 artiklan mukaisesti;
                           
                        
                              b)
                           
                           
                              pöytäkirjan 3 artiklan mukaisen alakohtaisen tuen yksityiskohtaisia sääntöjä koskevat päätökset;
                           
                        
                              c)
                           
                           
                              kalastuksen harjoittamisedellytyksiin liittyvien määräysten sekä pöytäkirjan ja sen liitteiden soveltamista koskevien yksityiskohtaisten sääntöjen mukauttaminen pöytäkirjan 5 artiklan 2 kohdan mukaisesti;
                           
                        
                              d)
                           
                           
                              sellaisten kalavarojen kestävää hoitoa koskevien toimenpiteiden hyväksyminen, jotka vaikuttavat unionin alusten toimintaan pöytäkirjan 4 artiklan 4 ja 6 kohdan mukaisesti.
                           
                        
            
                  2.
               
               
                  Sopimuksen 9 artiklan mukaan perustetussa sekakomiteassa unioni
                  
                              a)
                           
                           
                              pyrkii saavuttamaan yhteisen kalastuspolitiikan puitteissa asetetut unionin tavoitteet;
                           
                        
                              b)
                           
                           
                              noudattaa yhteisen kalastuspolitiikan ulkoisesta ulottuvuudesta 19 päivänä maaliskuuta 2012 annettuja neuvoston päätelmiä;
                           
                        
                              c)
                           
                           
                              edistää kantoja, jotka ovat sopusoinnussa alueellisten kalastuksenhoitojärjestöjen hyväksymien asiaankuuluvien sääntöjen kanssa.
                           
                        
            
                  3.
               
               
                  Kun sekakomitean kokouksessa on määrä hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot.
                  Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat.
                  Siltä osin kuin on kyse 1 kohdan a alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi.
                  Jos myöhempien kokousten kuluessa, mukaan lukien paikan päällä järjestettävät kokoukset, on mahdotonta päästä yhteisymmärrykseen siitä, että unionin kannassa otetaan huomioon uusia seikkoja, asia siirretään neuvoston tai sen valmisteluelinten käsiteltäväksi.
                  Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimenpiteet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja tämän päätöksen täytäntöönpanon mahdollisesti edellyttämien ehdotusten toimittaminen.